བོན་ལུགས་སུ་ལུང་གིས་ཟིན་པའི་རོལ་མོའི་དབྱེ་བ་ཇི་ཙམ་ཡོད་པ་གྲངས་སུ་ངེས་པ་དེ་འདྲ་བརྗོད་མི་ཐུབ་ཀྱང་།མདོ་དྲི་མེད་གཟི་བརྗིད་ལས།སྟོན་པ་ཡུལ་གཞན་དུ་བོན་འཆད་ཕེབས་སྐབས་འཁོར་རྣམས་ཀྱིས་བསུ་བ་ཞུ་བའི་རོལ་མོའི་རྣམ་གྲངས་མང་པོ་ཞིག་བསྟན་ཡོད་པ་དཔེར་ན།ལས་ལས་ནི་དུང་འབུད་དོ།།ལས་ལས་ནི་རྔ་བརྡུང་ངོ།།ལས་ལས་ནི་གཤང་བཀྲོལ་ལོ།།ལས་ལས་ནི་གླིང་བུ་འབུད་དོ།།ལས་ལས་ནི་པི་ཝང་བཀྲོལ་ལོ།།ལས་ལས་ནི་འདམ་བུ་ར་འབུད་དོ།།ལས་ལས་ནི་ཅག་པར་རྡེབ་བོ།།ལ་ལས་ནི་ཅིང་ཆེན་སྒྲོག་གོ།།ལ་ལས་ནི་ཅོང་ཆེན་བརྡུང་ངོ་།།ལ་ལས་ནི་བིང་ཆེན་སྒྲིལ་ལོ།།ལ་ལས་ནི་གྷ་དྷ་གྷ་རུ་འཁྲོལ་ལོ།སོགས་གསུངས་པར་གཞིག་ན་རོལ་མོའི་རྣམ་གྲངས་མང་པོ་ཞིག་ཡོད་པ་རྟོགས་ནུས་སོ།།